Wikidata Ericus Zeigner
Res apud Vicidata repertae:Ericus Zeigner: imagoEricus Zeigner: imago
*Nativitas*: 17 Februarii 1886; Erfordia  
*Obitus*: 5 Aprilis 1949; Lipsia  
*Patria*: Germania, Res publica Democratica Germanica  
*Nomen nativum*: Erich Richard Moritz Zeigner
**Officium**

*Officium*: Demarchus, member of the Volkskammer  
*Munus*: politicus, professor, iuris peritus  
*Patronus*: Alma Mater Lipsiensis
**Consociatio**

*Factio*: Factio Socialistica Unita Germaniae, Factio socialis democratica Germaniae  

**Memoria**

*Sepultura*: Südfriedhof Leipzig  

**Ericus** (*Erich*) **Zeigner** (natus 17 Februarii 1886 Erfordiae, mortuus 5 Aprilis 1949 Lipsiae) vir publicus Saxoniae et sodalis primo SPD, deinde SED fuit.

Iuventus et munus
-----------------

Ericus Zeigner, cuius parentes anno 1894 Lipsiam migraverant, ibi scholam frequentavit atque anno 1905 testimonium maturitatis adeptus est. Ab anno 1905 ad 1913 Lipsiae iurisprudentiae studebat: Anno 1908 primam, anno 1913 secundam probationem accepit et doctor promotus est. Deinde delator publicus laboravit. Anno 1919, postquam sodalis SPD factus est, delator dimissus est. Ab anno 1925 ad 1928 Zeigner magister scholae commercii, ab anno 1928 ad 1933 diurnarius laboravit.

Cursus honorum
--------------

Mense Augusto 1921 Zeigner Administer Iustitiae, 21 Martii 1923 praeses ministrorum Saxoniae electus est. Quod 10 Octobris duos administros factionis KPD nominavit, Fridericus Ebert (SPD), praeses rei publicae, eum praesidem ministrorum dimisit. 21 Novembris 1923 corruptionis in carcerem coniectus et vere anni 1924 ad tres annos carceris damnatus est.

Tempore nazistarum
------------------

Postquam nazistae rerum Germaniae potiti sunt, Zeigner Augusto 1933 in carcerem coniectus est et ad annum 1935 in castris carceralibus retentus. Deinde operarius vitam degebat. Anno 1939 iterum paulisper in carcerem missus sed posthac tabularius laboravit. Mense Augusto 1944 iterum incarceratus est.

Post bellum
-----------

Post secundum bellum mundanum Zeigner in administratione urbis Lipsiae laboravit et 16 Iulii 1945 Magister civium superior Lipsiae nominatus est. Anno 1946 cum aliis factionem SED Lipsiae condidit et eodem anno et legatus senatus terrae Saxoniae electus est.

Nexus externi
-------------

* Biographia Zeigner in pagina societatis Erici Zeigner (lingua Theodisca)

Praesides Ministrorum Saxoniae

|  |  |
| --- | --- |
|  | Insigne SaxoniaeInsigne Saxoniae |
| Annis 1806 - 1952
Bernhardus de Lindenau |Julius Traugott de Könneritz |Carolus Braun |Gustavus Friedrich Held |Ferdinandus de Zschinsky |Fridericus Ferdinandus de Beust |Ioannes Paulus de Falkenstein |Ricardus de Friesen |Alfredus de Fabrice |Carolus de Gerber |Julius Ioannes de Tümmel |Hinricus Rudolph Schurig |Carolus de Metzsch-Reichenbach |Conradus Gulielmus de Rüger |Victor Alexander de Otto |Maximilianus Clemens Lotharius de Hausen |Henricus Gustavus de Beck |Rudolphus Heinze |Ricardus Lipinski |Georgius Gradnauer |Gulielmus Buck |Ericus Zeigner |Rudolphus Heinze |Alfredus Fellisch |Maximilianus Heldt |Gulielmus Bünger |Gualtherius Schieck |Manfredus de Killinger |Martinus Mutschmann |Rudolphus Friedrichs |Maximilianus Seydewitz
Ab anno 1990
Curtius Biedenkopf |Georgius Milbradt |Stanislaus Tillich |Michael Kretschmer |
|  |